ದಕ್ಷಿಣ ಆಫ್ರಿಕಾ ತಂಡ 2005-06ರಲ್ಲಿ ಆಸ್ಟ್ರೇಲಿಯ ಪ್ರವಾಸ ಕೈಗೊಂಡಾಗ,ಪರ್ತ್‌ನಲ್ಲಿ ನಡೆದ ಮೊದಲ ಟೆಸ್ಟ್‌ ಪಂದ್ಯದಲ್ಲಿ 5/93 ಅಂಕಿಅಂಶದೊಂದಿಗೆ, ಲೀ ಬೌಲಿಂಗ್ ಫಾರಂ ಸ್ಥಿರವಾದ ಸುಧಾರಣೆ ಕಂಡಿತು. 14 ವಿಕೆಟ್‌ ಗಳಿಸಿದ ಶೇನ್‌ ವಾರ್ನ್‌ ನಂತರ ಬ್ರೆಟ್‌ ಲೀ 13 ವಿಕೆಟ್‌ ಗಳಿಸಿ ಎರಡನೆ ಸ್ಥಾನ ಪಡೆದು ಆಸ್ಟ್ರೇಲಿಯಾದ ಅತಿ ಯಶಸ್ವೀ ಬೌಲರ್‌ ಎನಿಸಿ ಮೂರು ಟೆಸ್ಟ್‌ಗಳ ಸರಣಿಯನ್ನು ಮುಗಿಸಿದರು. ಅಂಪೈರ್‌ ಆಲೀಮ್‌ ದಾರ್‌ರತ್ತ ಅಸಮ್ಮತಿ ಸೂಚಿಸಿದ ಬ್ರೆಟ್‌ ಲೀ ಸೇರಿ ಮೂವರು ಆಸ್ಟ್ರೇಲಿಯನ್‌ ಕ್ರಿಕೆಟ್‌ ಆಟಗಾರರಿಗೆ ಸಿಡ್ನಿಯ ಮೂರನೇ ಟೆಸ್ಟ್‌ ಪಂದ್ಯದಲ್ಲಿ ವಾಗ್ದಂಡನೆ ವಿಧಿಸಲಾಯಿತು.